
Europos reikalų komitetas išklausė Europos Audito rūmų ataskaitą apie 2013 finansinių metų 
Europos Sąjungos biudžeto vykdymą
2015 m. kovo 20 d. Europos reikalų komiteto posėdyje Europos Audito rūmų narė Rasa Budbergytė pristatė  Europos Audito rūmų ataskaitą apie 2013 finansinių metų Europos Sąjungos biudžeto vykdymą.

Komiteto nariai buvo informuoti, kad ES biudžeto pajamos ir įsipareigojimai iš esmės yra teisėti ir tvarkingi, tuo tarpu 2013 m. mokėjimai yra reikšmingai paveikti klaidų. Klaidų lygis mokėjimuose yra 4,7%, ir viršija 2 % reikšmingumo ribą. Audito rūmų narė akcentavo nepakankamą dėmesį veiklos rezultatams, kuomet valstybės narės orientuojasi ne į rezultatus, o į procedūrų laikymąsi ir lėšų įsisavinimą. Atkreipiamas dėmesys į informacijos apie strategijos Europa 2020 tikslų įgyvendinimo pažangą trūkumą.
Labiausiai klaidų paveiktos išlaidų sritys išlieka regioninė politika, energetika ir transportas (6,9 %) bei kaimo plėtra, aplinka, žuvininkystė ir sveikata (6,7 %) (palyginimui, EAR 2012 m. ataskaitoje nurodytas klaidų lygis : kaimo plėtra, aplinka, žuvininkystė ir sveikata 7,9 %, regioninė politika, energetika ir transportas 6,8 %). 

Parengė

Europos reikalų komiteto patarėjas

Matas Maldeikis (tel. (8 5) 239 6864, mob. 8 620 90947,  
	____________________________________________________________________________________________________

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

